უნივერსიტეტის ღონისძიებების პორტალი

ხუან რულფოს „პედრო პარამო“ - რომანის პრეზენტაცია ილიაუნის ლიტერატურულ კლუბში
2017-04-12 19:00 (Asia/Dubai)
12 აპრილს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი და გამომცემლობა „წიგნები ბათუმში“ გიწვევთ ხუან რულფოს რომანის პრეზენტაციაზე.
რომანი, სახელწოდებით – „პედრო პარამო“, მექსიკური ლიტერატურის მონუმენტური ნაშრომია, რომელმაც მაგიური რეალიზმის ჟანრის ჩამოყალიბებაში გარდამტეხი როლი ითამაშა. პირველდა მესამე პირში მოთხრობილი ამბავი კომერციულადაც წარმატებული აღმოჩნდა და კრიტიკოსთა აღმატებული შეფასებები დაიმსახურა. განსაკუთრებით აღსანიშნავია რულფოს კოლეგების -გაბრიელ გარსია მარკესისა და ხორხე ლუის ბორხესის გამოხმაურება. მარკესისთვის რულფოს წიგნი იყო „ყველაზე ლამაზი ყველა იმ რომანს შორის, რომელიც ესპანურ ენაზე დაწერილა“;ბორხესის თქმით კი, „ამ ფანტასტიკური წიგნის მიზიდულობის ძალას წინააღმდეგობას ვერ გაუწევ. ეს ერთ-ერთი საუკეთესო რომანია ესპანურენოვან ლიტერატურაში, პრინციპში, მთელიმსოფლიოს ლიტერატურაში“.
წიგნს, რომელშიც, რომანთან ერთად, შესულია ხუან რულფოს რჩეული მოთხრობებიც, კომუნიკაციების სპეციალისტი დავით გორგილაძე და ლიტერატურათმცოდნე ანი კოპალიანიწარადგენენ.
დრო: 12 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

„ქალები საქართველოდან“ - პროექტის პრეზენტაცია და დისკუსია
2017-04-13 19:00
13 აპრილს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, პროექტის – „ქალები საქართველოდან“ – ავტორი და ხელმძღვანელი, მაია ჩიტაია, სან დიეგოს სახელმწიფო უნივერსიტეტისა და ილიას სახელმწიფო უნივერსიტეტის სტუდენტებს შეხვდება.
შეხვედრა გაიმართება „ათასწლეულის გამოწვევის ფონდი – საქართველოს“ ორგანიზებით. შეხვედრის მიზანია, მონაწილეებს გააცნოს სოციალური პროექტი – „ქალები საქართველოდან“, მისი მიზნები, განხორციელების პროცესი. მონაწილეებს საშუალება ექნებათ, გამოთქვან აზრი განხილულ პრობლემებთან და გამოწვევებთან დაკავშირებით.
პროექტის შესახებ
სოციალური პროექტი – „ქალები საქართველოდან“ ხორციელდება ქალთა საინიციატივო ჯგუფის – „ქალის ხმა“ – მიერ, ეროვნულ-დემოკრატიული ინსტიტუტის (NDI) მხარდაჭერით და შვედეთის განვითარების სააგენტოს (SIDA) ფინანსური მხარდაჭერით. პროექტის მიზანია, საზოგადოებას გააცნოს, თუ რა სირთულეებს შეიძლება წააწყდეს ქალი პირად და სოციალურ ცხოვრებაში და როგორ უმკლავდება ამ გამოწვევებს. პროექტი მოიცავს ისტორიას სხვადასხვა ასაკის, პროფესიის, სექსუალური ორიენტაციის 150 ქალზე, რომელთაც საზოგადოებრივ სტიგმებთან უწევთ გამკლავება.
დრო: 13 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.
2017 წელი

ილიაუნის სამეცნიერო კაფეში: შეხვედრა არაბ მკვლევართან, ზაფარ-ულ ისლამთან
2017-04-18 18:00
18 აპრილს, 18:00 საათზე, ილიას სახელმწიფო უნივერსიტეტის სამეცნიერო კაფე გიწვევთ შეხვედრაზე არაბ მკვლევართან, ზაფარ-ულ ისლამთან.
შეხვედრის თემაა: არაბეთის საფრთხის ქვეშ მყოფი ბუნება – ხანგრძლივი კონსერვაციის მცდელობა და მასთან დაკავშირებული გამოწვევები.
მომხსენებლის შესახებ
ზაფარ-ულ ისლამი გასული წლიდან ილიას სახელმწიფო უნივერსიტეტის დოქტორანტია. ამავე დროს, იგი საუდის არაბეთის ეროვნულ ველური ბუნების საკვლევ ცენტრში საფრთხის ქვეშ მყოფი სახეობების (არაბული ანტილოპა, არაბული სირაქლემა, კურდღელი, არაბული ლეოპარდი და ა.შ.) ხელახალი ინტროდუქციის პროგრამებს ხელმძღვანელობს. ამ სახეობათა დატყვევება-მოშენებისა და ახლიდან ინტროდუქციის პროგრამას საუდის არაბეთის ველურ ბუნებაზე პასუხისმგებელმა პირებმა სახეობების განადგურებისაგან დაცვის მიზნით მიმართეს; საკვლევ ცენტრში, ასევე, ტარდება ეკოლოგიასთან და ბილოგიასთან დაკავშირებული კვლევები და შეისწავლება სახეობათა მიგრაცია. მომხსნებელი დამსწრე აუდიტორიას სწორედ ამ სფეროში მიმდინარე პროცესებს გააცნობს.
ლექციის ენა: ინგლისური
დრო: 18 აპრილი, 18:00 საათი
ადგილმდებარეობა: E 207 აუდიტორია (ჩოლოყაშვილის გამზირი., 3/5), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: პოეზია და 7 ხელოვნება (V ლექცია)
2017-04-18 19:00
18 აპრილს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, შეხვედრების ციკლის – პოეზია და რეციტაცია – ფარგლებში, პოეტი რატი ამაღლობელიაგრძელებს ლექციათა ციკლს: „პოეზია და 7 ხელოვნება“.
ლექციათა ციკლის მეხუთე ლექციის თემაა: „ტრაგედიის დაბადება მუსიკის სულიდან“.
ლექციის ფარგლებში, მომხსენებელი მოწვეულ სტუმართან, ნიცშეს მთაგმნელთან, გიორგი მესხთან, ერთად ისაუბრებს თემაზე: ნიცშე და ვაგნერი.
დრო: 18 აპრილი, 19:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. №32)
დასწრება თავისუფალია.

ილიაუნის ტუტორიუმის პროგრამის შემაჯამებელი ღონისძიება
2017-04-19 15:00
19 აპრილს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება ილიაუნის ტუტორიუმის პროგრამის შემაჯამებელი ღონისძიება. ღონისძიების ფარგლებში, 2015-2016 აკადემიურ წელს ჩართულ ტუტორებს გადაეცემათ სერტიფიკატები.
ღონისძიების ორგანიზატორია ფონდი „Alpe“ და ილიას სახელმწიფო უნივერსიტეტთან არსებული თბილისის ახალგაზრდული ცენტრი, რომელიც ახორციელებს შემდეგ პროექტებს:

„ტოლერანტობის, სამოქალაქო ცნობიერებისა და ინტეგრაციის მხარდაჭერის პროგრამა (PİTA)“ – საქართველოს გაეროს ასოციაციასთან (UNAG), აშშ-ის საერთაშორისო განვითარების სააგენტოს (USAID) ფინანსური მხარდაჭერით;
ფონდ „ღია საზოგადოება საქართველოს“ პროექტი „ინტეგრაციის ხელშეწყობა და ტოლერანტული გარემოს გაძლიერება სტუდენტ ახალგაზრდებში“.

ტუტორიუმი არის ილიას სახელმწიფო უნივერსიტეტში არაფორმალური განათლების პროგრამა, რომლის ფარგლებშიც, მაღალკურსელი სტუდენტები, ტუტორები, ქართულ ენაში მომზადების საგანმანათლებლო (4+1) პროგრამის არაქართულენოვან სტუდენტებს, აკადემიურ, საუნივერსიტეტო თუ სამოქალაქო სივრცეში ორიენტაციასა და პრაქტიკული დავალებების მომზადებაში ეხმარებიან.
დრო: 19 აპრილი, 15:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზირი #32), ილიას სახელმწიფო უნივერსიტეტი

ილიაუნის ლიტერატურულ კლუბში: შეხვედრა პოეტ პაატა შამუგიასთან
2017-04-19 19:00
19 აპრილს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი გიწვევთ შეხვედრაზე პოეტ პაატა შამუგიასთან.
სტუმარი ირაკლი სამსონაძის მოთხრობის – „ქელეხი ქარში“ – შესახებ ისაუბრებს. წიგნი გამომცემლობა „ინტელექტმა“ გამოსცა.
ძალზე ნაცნობი ტოპოსი – ქუთაისი; ავტონომიური ლოკალი – რესტორანი; დრო – 1988 წლის 13 აპრილი. დიმიტრი კ…ძე, იგივე ტრულაილა, ქელეხს უხდის თავის საოხრეს. ავტორს სარისკო გზა აქვს არჩეული. შემთხვევითი, იშვიათი ფაქტი უნდა აქციოს მხატვრული ინტერესის საგნად. ეს იოლი ამოცანა არ არის, რადგან საქმე გვაქვს არა ანეკდოტთან, არამედ თხრობასთან, რომელშიც მონაწილეობს კონკრეტული ხასიათებისა და სახეების წყება. თანამედროვე ქართული მარაზმი ირაკლი სამსონაძის შემოქმედებაში ახალი თემა არ არის. რომანი „ყურთბალიში“ ამ თემის მხატვრული ანალიზია. იგივე შეიძლება ითქვას „ლეას საათზე“. კომედია-აბსურდი-ტრაგედია ის თვალშისაცემი ნიშნებია, რაც ირაკლი სამსონაძის პროზასა და დრამატურგიას ერთმანეთთან ანათესავებს. „ქელეხი ქარშიც“ ამ პრინციპით არის შესრულებული. ამ თვალთახედვით იკითხება მთავარი აზრი. რამდენადაც მკვეთრია აბსურდის ეფექტი, იმდენად მდგრადია თხრობის სტილი, რომელშიც შერწყმულია პროზაული, დრამატურგიული და კინემატოგრაფიული დეტალები. ამასთან, მართალი, ბუნებრივი დიალოგები და ზუსტი რემარკები ჩამოქნილი, პლასტიკური ხასიათები, ცოცხალი სიტუაციური. გარემო და ზომიერი ფსიქოლოგიზმი.
დრო: 19 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

კონფერენცია „თავისუფლება და რელიგია გერმანიასა და საქართველოში“
2017-04-20 14:20
20-21 აპრილს, ილიას სახელმწიფო უნივერსიტეტის წიგნის სახლში „ლიგამუსი“, ფრიდრიხ ნაუმანის ფონდისა და სავლე წერეთლის ფილოსოფიის ინსტიტუტის ორგანიზებით, გაიმართება კონფერენცია – „თავისუფლება და რელიგია გერმანიასა და საქართველოში“.
კონფერენციის განრიგი
ხუთშაბათი, 20 აპრილი
რეფორმაციის ევროპული განზომილება
09:30 რეგისტრაცია (მისალმება ყავით)
მოდერატორი: პროფ. თამარ ცოფურაშვილი
10:00 „თავისუფლება და რელიგია“ – მისალმება
პეტერ-ანდრეას ბოხმანი
ეპისკოპოსი ჰანს-იოახიმ კიდერლენი
პროფ. გიგა ზედანია
10:45 „რეფორმაციის თავისუფალმა აზროვნებამ (1517) ევროპა შეცვალა“
პროფ. ტასილო შმიდტიერი
11:45 „ქრისტიანული ეკლესიის განვითარება და ცვლილება: როგორც დასავლეთის, ასევე, მართლმადიდებლური ეკლესიის გადმოსახედიდან“
პროფ. ათინა ლექსუტი
ასოც. პროფ. ლევან გიგინეიშვილი
13:00 შესვენება/სადილი
14:00 „რომაული წყობილება, როგორც საფრთხე – საზღვრები და მაგალითი პირველი ქრისტიანებისთვის“ („ქრისტიანოი“)
პროფ. ტასილო შმიდტი
15:00 „ეკლესიის რეფორმა მე-15 და მე-16 საუკუნეების ევროპაში, როგორც საზოგადოებაში დაძაბულობებისა და ომების გამომწვევი“
დოქტ. კრისტიან მაკი
15:45 „ქართული მართლმადიდებლური ეკლესიის გზა წარსულსა და აწმყოში, პოლიტიკური და საზოგადოებრივი ცვლილებების გათვალისწინებით“
ასოც. პროფ. სოფიო ზვიადაძე
16:30 შესვენება ყავით
17:00 დისკუსია : „საზოგადოება და პოლიტიკა ევროპაში , შეინიშნება თუ არა კვლავ ქრისტიანული ფესვები?“
მოდერატორი: ასოც. პროფ. ლაშა ბაქრაძე
დოქტ. ურსულა კრეი, პროფ. ათინა ლექსუტი, ასოც. პროფ. ქეთევან გურჩიანი, ზელიმხან უძილაური
პარასკევი, 21 აპრილი 2017
რეფორმაცია, როგორც სულიერი და საზოგადოებრივი ცვლილებების აღქმა ეკლესიისთვის და მისი ასახვა სახელმწიფოსა და საზოგადოებაში
09:00 რეგისტრაცია (მისალმება ყავით)
მოდერატორი: ასოც. პროფ. ქეთევან გურჩიანი
09:30 „ქრისტიანული ეკლესიის როლის შენარჩუნება პლურალისტურ საზოგადოებაში – მშვიდობა და თავისუფლება ეკლესიის გადმოსახედიდან“
დოქტ. ურსულა კრეი
10:00 „რეფორმაციის ისტორიული, კულტურული და ფილოსოფიური კონტექსტები“
პროფ. თამარ ცოფურაშვილი
11:00 შესვენება ყავით
11:30 „ეკლესია, როგორც სულიერი და საზოგადოებრივი ცვლილების მამოძრავებელი ძალა – ეკლესიის თვალით დანახული სამართლიანობა და თავისუფლება“
პროფ. კრისტიან კარსი
ასოც. პროფ. მალხაზ სონღულაშვილი
13:00 შესვენება/სადილი
14:00 „მიმართულებების და განვლილი გზების შედარება რომაულ – კათოლიკური ეკლესიის მე-2 ვატიკანურ საბჭოსა (1962) და კრეტაზე (2016) გამართულ მართლმადიდებლური საბჭოს კრებებს შორის“
ბექა მინდიაშვილი
14:45 „ვიზეიმოთ რეფორმაცია? რელიგია და პოლიტიკა მე-16 საუკუნის ევროპაში – გავლენა დღემდე“
პროფ. ლუიზე შორნ-შუეტტე
15:30 შესვენება ყავით
16:00 დისკუსია: რელიგია და რეფორმა გერმანიასა და საქართველოში
მოდერატორი: პროფ. ოლივერ რაისნერი
დავით უსუფაშვილი, დოქტ. ირმგარდ შვაიცერი, ბექა მინდიაშვილი, პროფ. ლუიზე შორნ-შუეტტე
17:30 დასკვნითი სიტყვა

ცერნის CMS ექსპერიმენტის ვირტუალური ტურის ვიდეოტრანსლაცია
2017-04-21 11:14
ილიას სახელმწიფო უნივერსიტეტის საბუნებისმეტყველო მეცნიერებებისა და საინჟინრო ფაკულტეტი გაძლევთ უნიკალურ შესაძლებლობას, მონაწილეობა მიიღოთ ცერნის CMS ექსპერიმენტის ვირტუალურ ტურში.
CMS ექსპერიმენტი ერთ-ერთია დიდ ადრონულ კოლაიდერზე მიმდინარე სამი უდიდესი ექსპერიმენტიდან. ვირტუალური ტურის შემდეგ CMS-ის გვირაბი რამდენიმე თვით ჩაიკეტება.
იხილეთ ვირტუალური ტურის პირდაპირი ვიდეოტრანსლაცია

საქართველოში გაერთიანებული სამეფოს ელჩის, ჯასტინ მაკენზი სმიტის, ვიზიტი ილიაუნიში
2017-04-21 14:00
21 აპრილს, 14:00 საათზე, ილიას სახელმწიფო უნივერსიტეტის E207 აუდიტორიაში, გაერთიანებული სამეფოს საგანგებო და სრულუფლებიან ელჩი საქართველოში, ჯასტინ მაკენზი სმიტი, წაიკითხავს საჯარო ლექციას თემაზე: UK-Georgia – 25 Years of Diplomatic Relations.
მომხსენებლის შესახებ
ჯასტინ მაკენზი სმიტი საქართველოში გაერთიანებული სამეფოს საგანგებო და სრულუფლებიანი ელჩის მოვალეობას 2016 წლის აგვისტოდან ასრულებს. 2011 წლიდან 2015 წლამდე ჯასტინ მაკენზი სმიტი მექსიკაში დიდი ბრიტანეთის დიპლომატიური მისიის ხელმძღვანელის მოადგილე და ვაჭრობისა და ინვესტიციების დირექტორი გახლდათ, 2008 წლიდან კი ბრიტანეთის საგარეო საქმეთა სამინისტროში, აღმოსავლეთ ევროპისა და ცენტრალური აზიის დეპარტამენტის დირექტორის მოადგილე იყო. 2004-2008 წლებში ბატონი სმიტი იკავებდა პირველი მდივნისა და სპიკერის თანამდებობას გაერთიანებული სამეფოს მისიის ფარგლებში გაეროში. მან საგარეო საქმეთა სამინისტროში მუშაობა 1994 წელს დაიწყო. 1996-1999 წლებში კი, მუშაობდა მოსკოვში მეორე მდივნად.
ლექციის ენა: ინგლისური
დრო: 21 აპრილი, 14:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

გახდი ცერნის CMS ექსპერიმენტის ვირტუალური ტურის მონაწილე
2017-04-21 14:00
ილიას სახელმწიფო უნივერსიტეტის საბუნებისმეტყველო მეცნიერებებისა და საინჟინრო ფაკულტეტი გაძლევთ უნიკალურ შესაძლებლობას, მონაწილეობა მიიღოთ ცერნის CMS ექსპერიმენტის ვირტუალურ ტურში.
CMS ექსპერიმენტი ერთ-ერთია დიდ ადრონულ კოლაიდერზე მიმდინარე სამი უდიდესი ექსპერიმენტიდან. ვირტუალური ტურის შემდეგ CMS-ის გვირაბი რამდენიმე თვით ჩაიკეტება.
ტურს გაუძღვება ექსპერიმენტის ერთ-ერთი მონაწილე, ლექსო მესტვირიშვილი (აიოვას უნივერსიტეტი).
სამუშაო ენა: ქართული
დრო: 21 აპრილი, 14:00 საათი
ადგილმდებარეობა: G 106 აუდიტორია (გ.წერეთლის #1), ილიას სახელმწიფო უნივერსიტეტი
დასწრება თავისუფალია.

ილიაუნის სამეცნიერო კაფეში: შეხვედრა პროფესორ ენდრიუ ლარსონთან
2017-04-21 18:00
21 აპრილს, პარასკევს, 18:00 საათზე, ილიას სახელმწიფო უნივერსიტეტის E207 აუდიტორიაში ილიაუნის სამეცნიერო კაფე გიწვევთ შეხვედრაზე ტყის ეკოლოგიის, მეტყევეობისა და სილვიკულტურის დარგებში მონტანის უნვერსიტეტის პროფესორთან, ენდრიუ ლარსონთან.
შეხვედრის თემა: „ჩრდილოეთი ამერიკის ნემორალურ-ბორეალური ტყეები“
ჩრდილოეთი ამერიკის ტყეებს ახასიათებს თავისებური დინამიკა, რაც ბუნებრივ, რეგულარულ ხანძრებს უკავშირდება. პროფესორი ენდრიუ ლარსონი ტყეებში ბუნებრივ ხანძრებს იკვლევს და კარგად იცნობს ჩრდილოეთი ამერიკის ტყეებს. შეხვედრის ფარგლებში, იგი ამ ტყეების მდგრად მენეჯმენტზე ისაუბრებს.
ლექციის ენა: ინგლისური (თანმიმდევრული ქართული თარგმანით)
დრო: 21 აპრილი, პარასკევი, 18:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

შიდასაუნივერსიტეტო ჩემპიონატი ბილიარდში
2017-04-24 14:04
16 მაისს ილიას სახელმწიფო უნივერსიტეტის სტუდენტურ საქმეთა დეპარტამენტი ატარებს შიდასაუნივერსიტეტო ჩემპიონატს ბილიარდში (სახეობა „პული“ (8)).
შეჯიბრში მონაწილეობის მიღება შეუძლიათ ილიაუნის სტუდენტებს და ადმინისტრაციის თანამშრომლებს.
ჩემპიონატი ჩატარდება საბილიარდო კლუბში „რიო“. კენჭისყრა გაიმართება 16 მაისს, შეჯიბრის დაწყებამდე 1 საათით ადრე.
დაინტერესების შემთხვევაში, გთხოვთ, შეავსოთ ელექტრონული სარეგისტრაციო ფორმა: https://goo.gl/forms/kuyMktUcFFXP3eUl1
რეგისტრაციის ბოლო ვადა: 12 მაისი
საკონტაქტო ინფორმაცია
Facebook-გვერდი: iliaunistudentaffairs
ტელ.: (+995 514) 778989; (032 2) 22 00 09 (270)
ელფოსტა: student.affairs@iliauni.edu.ge
მის.: ქ. ჩოლოყაშვილის გამზირი 3/5 ოთახი F105
დრო: 16 მაისი
ადგილმდებარეობა: საბილიარდო კლუბი „რიო“ (ქ. თბილისი, ვაჟა-ფშაველას გამზირი N45)

საინფორმაციო შეხვედრა ტელეკომუნიკაციების ომბუდსმენთან
2017-04-26 15:00
26 აპრილს 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, მომხმარებელთა ინტერესების საზოგადოებრივი დამცველის ინიციატივითა და კომუნიკაციების ეროვნული კომისიის ხელშეწყობით, ტელეკომუნიკაციების ომბუდსმენი, თამთა ტეფნაძე, ილიაუნის სტუდენტებს შეხვდება. საინფორმაციო შეხვედრის მიზანია, საზოგადოების ცნობიერების ამაღლება სატელეკომუნიკაციო დარგში, რათა მომხმარებლებს ეცნობოს კანონმდებლობით მინიჭებული უფლებები, კომპანიების ვალდებულებები, საჩივრის/განცხადების განხილვის წესები და ვადები.
ორგანიზაციის შესახებ
საქართველოს კომუნიკაციების ეროვნულ კომისიასთან მოქმედი მომხმარებელთა ინტერესების საზოგადოებრივი დამცველის სამსახური შეიქმნა „ეროვნული მარეგულირებელი ორგანოების შესახებ“ საქართველოს კანონის საფუძველზე, რომელიც მომხმარებელთა ინტერესების დაცვის დამატებითი გარანტიების შესაქმნელად მარეგულირებელ ორგანოსთან, მარეგულირებელი კომისიის აპარატისგან დამოუკიდებლად, ჩამოყალიბდა. მომხმარებელთა ინტერესების საზოგადოებრივი დამცველის სამსახურის ფუნქციონირების მიზანია ელექტრონული კომუნიკაციებისა და მაუწყებლობის სფეროში მომხმარებელთა უფლებებისა და კანონიერი ინტერესების დაცვა.
შეხვედრის დრო: 26 აპრილი, 15:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

სემინარი: ენერგიის განახლებადი წყაროების განვითარება საქართველოში ენერგეტიკული გაერთიანების მოთხოვნების შესაბამისად
2017-04-26 16:00
26 აპრილს, 16:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ჰაინრიხ ბიოლის ფონდის სამხრეთ კავკასიის ბიუროს მიერ დაფინანსებული პროექტის ფარგლებში, ანალიტიკური ცენტრის – „მსოფლიო გამოცდილება საქართველოსთვის“ – ორგანიზებით, გაიმართება სემინარი: „ენერგიის განახლებადი წყაროების განვითარება საქართველოში, ენერგეტიკული გაერთიანების მოთხოვნების შესაბამისად“.
სემინარის მიზანია ენერგიის განახლებადი წყაროების განვითარებისათვის საჭირო რეფორმების ხელშეწყობა საქართველოში და დაინტერესებულ მხარეებს შორის ამ თემაზე დიალოგის უზრუნველყოფა.
2017 წელს ენერგეტიკის სამინისტრომ უნდა მოამზადოს ენერგიის განახლებადი წყაროების განვითარების ეროვნული სამოქმედო გეგმა; ენერგეტიკული გაერთიანების წევრობის ფარგლებში კი, უნდა დანერგოს დირექტივა განახლებადი ენერგიის წყაროებიდან ენერგიის გამოყენების ხელშეწყობის შესახებ (2009/28/EC). საკითხის კომპლექსურობის გათვალისწინებით, მნიშვნელოვანია საწყის ეტაპზე მთავარი ბარიერებისა და პრობლემების გამოკვეთა, რაც ხელს შეუწყობს ეფექტური სამუშაო პროცესის წარმართვას და შედეგზე ორიენტირებულ დაგეგმვას.
სემინარში მონაწილეობას მიიღებენ საჯარო და კერძო სექტორის წარმომადგენლები, დარგის ექსპერტები და სამოქალაქო საზოგადოების წარმომადგენლები. სემინარისთვის გამოყოფილი დრო, ძირითადად, დაეთმობა დისკუსიას.
დრო: 26 აპრილი, 16:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ილიაუნის ლიტერატურულ კლუბში: მწერალ რეინალდო არენასადმი მიძღვნილი საღამო
2017-04-26 19:00
26 აპრილს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი გიწვევთ რეინალდო არენასადმი მიძღვნილ საღამოზე.
კუბელ მწერალზე მწერალი და მთარგმნელი თამარ სუბელიანი ისაუბრებს.
ზოგი ლიტერატურული საღამო სხვებისგან იმითაა გამორჩეული, რომ მიხვალთ იქ, მოეწყობით მყუდროდ, ერთი ქართველი თანამედროვე მწერალი, თამარ სუბელიანი, ოდნავ ათრთოლებული ხმით მოგითხრობთ ერთ კუბელ მწერალ რეინალდო არენაზე, რომლის წიგნები ქართულად ჯერ არავის უთარგმნია; მოისმენთ ფერად ქვეყანაში დაბადებული მწერლის ბიოგრაფიას; მოგიყვებიან, როგორ დაიბადა, გაიზარდა, ისმენდა ზღაპრებს, შეუერთდა რევოლუციას, განუდგა რევოლუციას, წერდა წიგნებს, უწვავდნენ წიგნებს, ებრძოდა ფიდელ კასტროს, ებრძოდა ფიდელ კასტრო, გადასახლდა ამერიკაში და მოკვდა ფიდელ კასტროს სიკვდილის მოლოდინში; მოისმენთ ამონარიდებსაც მისი შემოქმედებიდან (ზოგი მოკლე იქნება, ზოგი – ვრცელი); მერე კი გამოხვალთ შენობიდან, ოდნავ დასევდიანებული, ოდნავ სიხარულატანილი და დაიწყებთ ამ ავტორის წიგნების ძებნას, თუმცა, თბილისის ვერც ერთ წიგნის მაღაზიაში ვერ მიაგნებთ.
დრო: 26 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ნატალია ზაზაშვილის სახელობის ყოველწლიური საერთაშორისო კონფერენცია „ტრავმა და საზოგადოება: ინტერპერსონალური ტრავმატიზაცია და ადამიანის უფლებები“
2017-04-27 15:35
27 და 28 აპრილს, ილიას სახელმწიფო უნივერსიტეტის G106 აუდიტორიაში ჩატარდება ნატალია ზაზაშვილის სახელობის ყოველწლიური საერთაშორისო კონფერენცია „ტრავმა და საზოგადოება“.
კონფერენციის წლევანდელი თემაა ინტერპერსონალური ტრავმატიზაცია და ადამიანის უფლებები.
კონფერენციის ორგანიზატორები არიან:

ილიაუნის ფსიქიკური ჯანმრთელობის რესურსცენტრი
საქართველოს ფსიქოტრავმის საზოგადოება
საქართველოს წამების მსხვერპლთა რეაბილიტაციის ცენტრი (GCRT)
ფონდი „გლობალური ინიციატივა ფსიქიატრიაში – თბილისი“,
კავშირი „საფარი“
ილიაუნის ადიქტოლოგიის ინსტიტუტი

კონფერენციის ძირითადი თემებია:

ტრავმა და ადამიანის უფლებები
საზოგადოების მოწყვლადი ჯგუფები და მათი ტრავმატიზაცია
ადამიანის ხელით შექმნილი კატასტროფები და მათი ზეგავლენა ინდივიდუალურ, ოჯახისა და საზოგადოების დონეზე
ტრავმა და მედია
მტკიცებულებაზე დაფუძნებული ჩარევები
მეორადი ტრავმატიზაცია და პროფესიული გადაწვა

კონფერენციის პლენარული მოხსენებებია:

27 აპრილი, 13:15 – „ფსიქოტრავმატოლოგია ადამიანის უფლებების ჭრილში“ – ლელა ცისკარიშვილი, საქართველოს წამების მსხვერპლთა რეაბილიტაციის ცენტრი

28 აპრილი, 10:30 – „მადლიერება და ფსიქიკური ჯანმრთელობა“ – ჯანა ჯავახიშვილი, ილიაუნის ადიქტოლოგიის ინსტიტუტი

კონფერენციის ფარგლებში ჩატარდება ორი ვორკშოპი:

28 აპრილი, 14:30-16:30 – „ფსიქოტრავმატოლოგიური: თანამედროვე პარადიგმა და მტკიცებულებითი მიდგომები“- ჯანა ჯავახიშვილი, ილიას სახელმწიფო უნივერსიტეტი; ლელა ცისკარიშვილი, საქართველოს წამების მსხვერპლთა რეაბილიტაციის ცენტრი

28 აპრილი, 14:30-17:30 – „თანავარსკვლავედის მეთოდი ფსიქოთერაპიაში: ინტერვენციის მეთოდი ფსიქოთერაპიასა და სუპერვიზიაში“ – სოფო ტაბაღუა, საქართველოს წამების მსხვერპლთა რეაბილიტაციის ცენტრი

კონფერენციის ფარგლებში ჩატარდება სამი პანელი:

27 აპრილი, 16:50-17:50 – ილიაუნის ფსიქიკური ჯანმრთელობის სამაგისტრო პროგრამის კურსდამთავრებულთა კვლევები, რუსუდან ბარათაშვილის, თეკლა ლათიბაშვილისაა თამუნა მჭედლიშვილის მონაწილეობით

28 აპრილი, 11:30-12:45 – ტრავმა და მედია – ჟურნალისტების, ნატა ძველიშვილის, ნინო ლომაძისა და თიკო ნაჭყებიას, მონაწილეობით. მოდერატორი: სოფო ტაბაღუა

28 აპრილი, 13:00-14:15 – „2008 წლის ომის კვალი ქართულ საზოგადოებაზე: ფსიქიკური ჯანმრთელობის, სამართლებრივი და მედიაასპექტები“. მონაწილეობენ: ლელა ცისკარიშვილი, თამარ აბაზაძე – ახალგაზრდა იურისტთა ასოციაცია; ანა ქეშელაშვილი – საქართველოს საზოგადოებრივ საქმეთა ინსტიტუტი; თამარ კინწურაშვილი, მედიის განვითარების ფონდი. მოდერატორი: ჯანა ჯავახიშვილი.

მსურველებს ვიწვევთ კონფერენციაში მონაწილეობის მისაღებად.
კონფერენციის სრული პროგრამა იხილეთ თანდართულ დოკუმენტად.
კონფერენციის სამუშაო ენა: ქართული
დრო: 27 აპრილი, 13:00-18:00 საათი; 28 აპრილი, 10:30-16:30/17:30 საათი
ადგილმდებარეობა: G106 აუდიტორია (გ. წერეთლის ქ. #1), ილიას სახელმწიფო უნივერსიტეტი

ილიაუნის ახალგაზრდულ ცენტრში: შეხვედრა „ღია სახლის“ ბენეფიციარებთან და კინოჩვენება
2017-04-27 16:30
27 აპრილს, 16:30 საათზე, ილიას სახელმწიფო უნივერსიტეტის D106 აუდიტორიაში გაიმართება თბილისის ახალგაზრდული ცენტრის წევრებისა და ლტოლვილთა ინტეგრაციის ცენტრის, „ღია სახლის“, ბენეფიციარების შეხვედრა. შეხვედრის ფარგლებში ილიას სახელმწიფო უნივერსიტეტში არსებული აღმოსავლური კლუბის დირექტორი, თამარ მოსიაშვილი, წარადგენს არაბულენოვან ფილმს ინგლისური სუბტიტრებით.
შეხვედრა ჩატარდება ილიას სახელმწიფო უნივერსიტეტთან არსებული თბილისის ახალგაზრდული ცენტრის ორგანიზებით, პროექტის – „ტოლერანტობის, სამოქალაქო ცნობიერებისა და ინტეგრაციის მხარდაჭერის პროგრამა (PITA)“ – ფარგლებში, რომელიც ხორციელდება საქართველოს გაეროს ასოციაციასთან (UNAG), ფონდ ALPE-სთან და ილიას სახელმწიფო უნივერსიტეტთან ერთად, აშშ-ის საერთაშორისო განვითარების სააგენტოს (USAID) ფინანსური მხარდაჭერით.
ცენტრის შესახებ
თბილისის ახალგაზრდული ცენტრი ილიას სახელმწიფო უნივერსიტეტის ბაზაზე 2013 წელს დაარსდა. ცენტრის წევრები, ქართველებთან ერთად, საქართველოს მოქალაქე არაქართულენოვანი სტუდენტებიც არიან. ცენტრი ეხმარება თავის წევრებს სტაჟირების დაწყებაში და მათთვის რეგულარულად გეგმავს/ახორციელებს სხვადასხვა ტიპის ღონისძიებებს: საჯარო თუ კერძო ორგანიზაციებში საინფორმაციო/გაცნობითი ხასიათის ვიზიტებს, ტრენინგებსა და ლექცია-სემინარებს.
დრო: 27 აპრილი, 16:30 საათი
ადგილმდებარეობა: თბილისის ახალგაზრდული ცენტრი, D106 აუდიტორია (ჭავჭავაძის გამზ #32), ილიას სახელმწიფო უნივერსიტეტი
დასწრება თავისუფალია.

ილიაუნის სამეცნიერო კაფეში: შეხვედრა ფიზიკის დოქტორთან, გია ყორიაულთან
2017-04-27 18:00
27 აპრილს, 18:00 საათზე, ილიას სახელმწიფო უნივერსიტეტის E207 აუდიტორიაში ილიაუნის სამეცნიერო კაფე გიწვევთ შეხვედრაზე დოქტორ გია ყორიაულთან, რომელიც იოჰან გუტენბერგის სახელობის მაინცის უნივერსიტეტის ფიზიკის ინსტიტუტის ელემენტარული ნაწილაკებისა და ასტრო-ნაწილაკების ექსპერიმენტული ფიზიკის განყოფილების მეცნიერ-თანამშრომელია.
შეხვედრის თემა: „NA62 ექსპერიმენტი და ახალი ფიზიკის ძიება“
ელემენტარული ნაწილაკების სტანდარტული მოდელი წარმოადგენს მრავალრიცხოვანი ექსპერიმენტული შედეგებით გამყარებულ, წარმატებულ თეორიას. მიუხედავად ამისა, კვლავ უპასუხოდ რჩება კითხვა, არის კი სტანდარტული მოდელი კარგი თეორია ურთიერთქმედების უფრო მაღალ ენერგეტიკულ დონეებზე? იქნებ იგი წარმოადგენს უფრო ფუნდამენტური ურთიერთქმედების დაბალ-ენერგეტიკულ პროექციას? იქნებ არის კიდევ სხვა ფუნდამენტური ურთიერთქმედება, ან ურთიერთქმედებები, ე.წ. „ახალი ფიზიკა“? იმისთვის, რომ ამ კითხვებს გაეცეს პასუხი ელემენტარული ნაწილაკების ფიზიკის ფარგლებში, არსებობს ორი ექსპერიმენტული გზა, პირდაპირი და არაპირდაპირი. პირველი ემყარება ურთიერთქმედების უფრო და უფრო მაღალი ენერგეტიკული დონეების მიღწევას ნაწილაკთა მძლავრი ამაჩქარებლების საშუალებით. დღესდღეობით, ამ მიმართულებით უპირობო ლიდერს წარმოადგენს დიდი ადრონული კოლაიდერი ცერნში. „ახალი ფიზიკის“ კვალის ძებნის არაპირდაპირი მეთოდის მაგალითია ნაწილაკთა იშვიათ დაშლების შესწავლა. ამ მხრივ ძალიან საინტერესო პროცესს წარმოადგენს დამუხტული კაონის იშვიათი დაშლა, მისი პარციალური წვლილის თეორიულ გამოთვლაში, რომელიც ჩატარებულია სტანდარტული მოდელის ფარგლებში, მიღწეულია შესანიშნავი სიზუსტე, ცერნში მიმდინარე NA62 ექსპერიმენტის მთავარ მიზანს წარმოადგენს შეაბამისი სიგანის მაღალი, თეორიულ გამოთვლასთან შესაფერისი 10 პროცენტიანი სიზუსტით გაზომვა. ექსპერიმენტის პირველადი შედეგები, ისევე როგორც თეორიული საფუძვლისა და NA62 დეტექტორის აღწერა წარმოადგენს მოხსენების თემას.
დრო: 27 აპრილი, 18:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

„უძველესი კოსმოლოგიური კონცეპტები და არქაული რელიგიური სიმბოლოები ქართველთა კულტურულ მეხსიერებაში“ - ნინო აბაკელიას წიგნის პრეზენტაცია
2017-04-27 18:00
27 აპრილს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება ილიაუნის ასოცირებული პროფესორის, ნინო აბაკელიას წიგნის პრეზენტაცია.
წიგნი, სახელწოდებით – „უძველესი კოსმოლოგიური კონცეპტები და არქაული რელიგიური სიმბოლოები ქართველთა კულტურულ მეხსიერებაში“ – ეხება ქართულ კულტურულ მეხსიერებაში გამოვლენილ უძველეს კოსმოლოგიურ კონცეპტებსა და არქაულ რელიგიურ სიმბოლოებს, რომლებიც რწმენა-წარმოდგენათა სისტემაში, მსოფლაღქმაში, ყოველდღიურქმედებებსა და რიტუალებში ეთნოგრაფიული მასალითა და არტეფაქტებით დასტურდება. შესაბამისად, ნაშრომი მოიცავს ქართველთა კოლექტიურ ერთიან ცოდნას, რომელიც ქცევასა დაგამოცდილებას მართავს თაობიდან თობაში გადაცემული განმეორებადი პრაქტიკისა და დიალოგური ჩარჩოს მეშვეობით.
წიგნი ილიას სახელმწიფო უნივერსიტეტის გამომცემლობამ გამოსცა 2017 წელს.
დრო: 27 აპრილი, 18:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ილიაუნის ფორბსის კლუბში: გიორგი ბურჭულაძის საჯარო ლექცია
2017-04-28 19:00
28 აპრილს, 19:00 საათზე, ილიას სახელმწიფო უნივერსიტეტის E405 („ფორბსის“) აუდიტორიაში ილიაუნის „ფორბსის“ კლუბის მორიგი შეხვედრა გაიმართება.
საჯარო ლექციას წაიკითხავს „ლივინგსტონის“ დამფუძნებელი და გენერალური დირექტორი, გიორგი ბურჭულაძე.
ლექციის თემა: ყველაფერი იწყება და მთავრდება,
მომხსენებლის შესახებ
28 წლის გიორგი ბურჭულაძე, „ლივინგსტონის“ დამფუძნებელი და გენერალური დირექტორი, პარტნიორებთან და 150 თანამშრომელთან ერთად, ქმნის კრეატიულ კამპანიებს, ციფრულ სერვისებსა და პროდუქტებს, რითაც ბრენდებს თანამედროვე სამყაროში მომხმარებელთან ურთიერთობა უმარტივდება. მისი ძირითადი როლი სტრატეგიის განსაზღვრა და მისი იმპლემენტაციის მენეჯმეტია, რომლითაც „ლივინგსტონი“ მსოფლიოში ერთ-ერთ საუკეთესო სააგენტოდ უნდა იქცეს. გიორგიმ, თანაგუნდელებთან ერთად, „ლივინგსტონს“ დიდი საერთაშორისო აღიარება მოუტანა. მათ რიგებში კანის ფესტივალზე დამსახურებული ორი ბრინჯაოს ლომია. გარდა ამისა, გიორგი არის მობილური და ვებაპლიკაციების აკადემიისა და ლაბორატორიის, „ჯეოლაბის“, თანადამფუძნებელი და ელექტრონული საგანმანათლებლო პლატფორმის, “ნებულას”, თანადამფუძნებელი და სტრატეგიული განვითარების მენეჯერი. გიორგის უმაღლესი განათლება ESM-თბილისის ბიზნესის ადმინისტრირების ბაკალავრის ხარისხით შემოიფარგლება.
დრო: 28 აპრილს, 19:00 საათი
ადგილმდებარეობა: E 405 („ფორბსის“) აუდიტორია (ქაქუცა ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.
2017 წელი

ევროკავშირის კვირეულის ფარგლებში - პარლამენტის წევრებისა და საქართველოში ნიდერლანდების ელჩის შეხვედრა სტუდენტებთან
2017-05-01 15:00
1-ლ მაისს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ევროკავშირის კვირეულის ფარგლებში, საქართველოს პარლამენტის ევროპასთან ინტეგრაციის კომიტეტის ინიციატივით, პარლამენტის ვიცე-სპიკერი, სერგი კაპანაძე, პარლამენტის საგარეო ურთიერთობათა კომიტეტის თავმჯდომარე, სოფიო ქაცარავა და ნიდერლანდების საგანგებო და სრულუფლებიანი ელჩი საქართველოში, ბ-ნი იოჰანეს დოუმა, შეხვედრას გამართავენ ილიას სახელმწიფო უნივერსიტეტის სტუდენტებთან.
შეხვედრის თემაა: საქართველო და ევროკავშირი.
ენა: ინგლისური
დრო: 1-ლი მაისი, 15:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზირი #32 (ილიას სახელმწიფო უნივერსიტეტი)
დასწრება თავისუფალია.

გიორგი მუმლაძის საჯარო ლექცია ილიაუნის ახალგაზრდულ ცენტრში
2017-05-01 17:00
1-ლ მაისს, 17:00 საათზე, ილიას სახელმწიფო უნივერსიტეტის D106 აუდიტორიაში, ილიას სახელმწიფო უნივერსიტეტის სამართლის სკოლის კონსტიტუციური კვლევების ცენტრის მკვლევარი და მოწვეული ლექტორი გიორგი მუმლაძე წაიკითხავს საჯარო ლექციას თემაზე: “ადამიანის უფლებები და ჩვენი კონსტიტუცია”.
შეხვედრა ჩატარდება ილიას სახელმწიფო უნივერსიტეტთან არსებული თბილისის ახალგაზრდული ცენტრის ორგანიზებით, პროექტის – „ტოლერანტობის, სამოქალაქო ცნობიერებისა და ინტეგრაციის მხარდაჭერის პროგრამა (PITA)“ – ფარგლებში, რომელიც ხორციელდება საქართველოს გაეროს ასოციაციასთან (UNAG), ფონდთან ALPE და ილიას სახელმწიფო უნივერსიტეტთან ერთად, აშშ-ის საერთაშორისო განვითარების სააგენტოს (USAID) ფინანსური მხარდაჭერით.
ცენტრის შესახებ
თბილისის ახალგაზრდული ცენტრი ილიას სახელმწიფო უნივერსიტეტის ბაზაზე 2013 წელს დაარსდა. ცენტრის წევრები, ქართველებთან ერთად, საქართველოს მოქალაქე არაქართულენოვანი სტუდენტებიც არიან. ცენტრი ეხმარება თავის წევრებს სტაჟირების დაწყებაში და მათთვის რეგულარულად გეგმავს/ახორციელებს სხვადასხვა ტიპის ღონისძიებებს: საჯარო თუ კერძო ორგანიზაციებში საინფორმაციო /გაცნობითი ხასიათის ვიზიტებს, ტრენინგებსა და ლექცია-სემინარებს.
დრო: 1-ლი მაისი, 17:00 საათი
ადგილმდებარეობა: თბილისის ახალგაზრდული ცენტრი, D106 აუდიტორია (ჭავჭავაძის გამზ #32), ილიას სახელმწიფო უნივერსიტეტი
დასწრება თავისუფალია.

ესტონელი დიპლომატის, დოქტორი კაუპო კანდის, საჯარო ლექცია ილიაუნიში
2017-05-02 12:00
2 მაისს, 12:00 საათზე, ილიას სახელმწიფო უნივერსიტეტის A101 აუდიტორიაში, ევროკავშირის სადამკვირვებლო მისიის საინფორმაციო ანალიტიკური ანგარიშგების განყოფილების ხელმძღვანელი, დოქტორი კაუპო კანდი, წაიკითხავს საჯარო ლექციას ილიაუნის სტუდენტებისთვის.
ლექციის თემაა: „ეროკავშირი, ევროკავშირის მისია, მისი როლი და მნიშვნელობა“.
ლექციის ფარგლებში, ესტონელი დიპლომატი ისაუბრებს ევროკავშირის შუამავლობით ხელმოწერილი ექვსპუნქტიანი შეთანხმების შესახებ და მიმოიხილავს მის განხორციელებასთან დაკავშირებულ გამოწვევებს; განმარტავს ევროკავშირის სამოქალაქო კრიზისების მართვის მიერ საქართველოში წლების განმავლობაში განხორციელებული ღონისძიებების ისტორიას; აღწერს წარსულ და მიმდინარე კონფლიქტებს და შეთანხმებებს ცეცხლის შეწყვეტის შესახებ, რაც შესაძლებლობას მისცემს სტუდენტებს, საკითხი უფრო ფართო, რეგიონულ და გეოპოლიტიკურ კონტექსტში შეისწავლონ.
საჯარო ლექცია გაიმართება ევროკავშირის დაარსებიდან 60 წლისთავთან დაკავშირებულ ღონისძიებათა ციკლის ფარგლებში. პროექტის მიხედვით, ევროკავშირის სადამკვირვებლო მისიის წარმომადგენლები სხვადასხვა უნივერსიტეტის სტუდენტებისთვის მართავენ საჯარო ლექციებს, რომელთა თემაა ევროკავშირის მნიშვნელობა, მოკლე ისტორია, ევროკავშირის სადამკვირვებლო მისიის საქმიანობა, მანდატის ფარგლებში განხორციელებული სამუშაოები და სამომავლო გეგმები; ხოლო მიზანი – ევროკავშირისა და მისიის მანდატის შესახებ ცნობიერების ამაღლება და ახალგაზრდების დაინტერესება.
მომხსენებლის შესახებ
დოქტორი კაუპო კანდი 2010-2015 წლებში იგი მუშაობდა ჰააგაში, ეუთოს უმაღლესი წარმომადგენლის უფროს მრჩევლად ეროვნული უმცირესობის საკითხებში, რაც მოიცავდა სამხრეთ კავკასიის სამივე ქვეყანას, ტაჯიკეთსა და უკრაინას; 2007-2010 წლებში, 2008 წლის აგვისტოს ჩათვლით, მუშაობდა სამხრეთ კავკასიაში ევროკავშირის უმაღლესი წარმომადგენლის, პიტერ სემნების, პოლიტიკურ მრჩევლად ევროპის საერთო უსაფრთხოების და თავდაცვის პოლიტიკის პირველ მისიაში საქართველოში (EUJUST Themis). სხვადასხვა დროს იყო ევროპის საერთო უსაფრთხოების და თავდაცვის პოლიტიკის დიპლომატი ევროკავშირში (ესტონეთის წარმომადგენლობა ბრიუსელში) და ანალიტიკოსი ესტონეთის საგარეო საქმეთა სამინისტროს პოლიტიკის დაგეგმარების დეპარტამენტში.
როგორც „ფონდ ღია საზოგადოების“ სტიპენდიატი, დოქტორი კაუპო კანდი ფლობს კონტინენტური ფილოსოფიის დოქტორისა (PhD) და მაგისტრის (MA) ხარისხებს ვარვიკის უნივერსიტეტში (გაერთიანებული სამეფო), ხელოვნების ისტორიასა და ფილოსოფიის ბაკალავრის ხარისხს ცენტრალური ევროპის უნივერსიტეტში (პრაღა) და მოსკოვის სახელმწიფო უნივერსიტეტის დიპლომს ფილოსოფიაში.
დოქტორი კაუპო კანდი სხვადასხვა დროს იყოს ესტონეთის ჰუმანიტარული უნივერსიტეტის პროფესორი/ფილოსოფიის განყოფილების ხელმძღვანელი და რადიო „ევროპის“ და რადიო „თავისუფლების“ ჟურნალისტი გაერთიანებულ სამეფოში.
დრო: 2 მაისი, 12:00 საათი
ადგილმდებარეობა: A101 აუდიტორია (ჭავჭავაძის გამზ. #32)
სამუშაო ენა: ინგლისური (თანმიმდევრული ქართული თარგმანით)
დასწრება თავისუფალია

ნუცა მახვილაძის სახელობის დებატების რესპუბლიკური ტურნირი
2017-05-02 13:18
5-15 მაისს საქართველოს დებატებისა და განათლების ინსტიტუტის ერთ-ერთი ყველაზე წარმატებული მოდებატის, ნუცა მახვილაძის, სახელობის დებატების რესპუბლიკური ტურნირი ჩატარდება.
ღონისძიების ორგანიზატორია საქართველოს დებატებისა და განათლების ინსტიტუტი, ხოლო პარტნიორები არიან: ილიას სახელმწიფო უნივერსიტეტი, თბილისის მწვანე სკოლა.
პროექტში მონაწილეობას მიიღებენ საქართველოს დებატებისა და განათლების ინსტიტუტისა და მისი პარტნიორი ორგანიზაციის დებატების კლუბების IX-XII კლასის მოსწავლეები მთელი საქართველოდან.
დებატების თემა: ეროვნულ გამოცდებზე მინიმალური კომპეტენციის ზღვარის აწევა გამართლებულია.
აქტივობების განრიგი
მსაჯთა კორპუსის შეხვედრა, ორგანიზაციის წლიური ანგარიშის წარდგენა
დრო: 5 მაისი, 20:00-21:00 საათი
ადგილმდებარეობა: ილიას სახელმწიფო უნივერსიტეტი (ილია ჭავჭავაძის გამზირი #32)
გუნდების რეგისტრაცია, 3 შესარჩევი რაუნდი
დრო: 6 მაისი, 11:00-18:00 საათი (გათვალისწინებულია ყავის შესვენება)
ადგილმდებარეობა: თბილისის მწვანე სკოლა (დიღმის მასივი, მე-6 კვარტალი)
გუნდების რეგისტრაცია, 3 შესარჩევი რაუნდი
დრო: 7 მაისი, 11:00-18:00 საათი (გათვალისწინებულია ყავის შესვენება)
ადგილმდებარეობა: ილიას სახელმწიფო უნივერსიტეტი (ილია ჭავჭავაძის გამზირი #32)
შემეცნებით-გასართობი პროგრამა პროექტის მონაწილეებისთვის ილიას სახელმწიფო უნივერსიტეტისგან
დრო: 11 მაისი
ადგილმდებარეობა: ილიას სახელმწიფო უნივერსიტეტის სასტუმრო ყაზბეგში
პროექტის ფინალი
დრო: 15 მაისი
ადგილმდებარეობა: საქართველოს განათლებისა და მეცნიერების სამინისტრო (დიმიტრი უზნაძის ქ. #52)
პროექტის ყველა წარმატებული მონაწილე და მოდებატე დაჯილდოვდება პრიზებით.

სხვა არქიტექტურა - გამოფენა და სიმპოზიუმი
2017-05-02 17:26
3-5 მაისს, 10:00-დან 21:00 საათამდე, გალერეაში „არტარეა“ დანიის სახვითი ხელოვნების სამეფო აკადემია, ილიას სახელმწიფო უნივერსიტეტთან თანამშრომლობით, გიწვევთ ღონისძიებათა კვირეულზე: „სხვა არქიტექტურა – გამოფენა და სიმპოზიუმი“, რომელიც მოიცავს სემინარებს, დისკუსიებს, გამოფენას.
ღონისძიებათა განრიგი
დრო: 3-5 მაისი, 10:00-21:00 საათი
გამოფენა: „Another Architecture’ – an exhibition of explorative and evolving architectural propositions for Tbilisi, Georgia“ („მორიგი“ არქიტექტურა – თბილისის კვლევითი და განვითარებადი არქიტექტურული პროექტების გამოფენა).
თემატიკა: გამოფენაზე წარმოდგენილია საცხოვრებელი შენობების, ბაზრების, ქალაქის შენობებისა თუ ინფრასტრუქტურის ტიპოლოგიათა ფართო ნაირსახეობა, თუმცა, უფრო მეტად ყურადღება გამახვილებულია არქიტექტურის პოლიტიკურ თუ სოციალურ პოტენციალზე.
დრო: 3 მაისი, 18:00 საათი
პრეზენტაცია: „დაპროექტების მნიშვნელობა ურბანული განვითარებისთვის“
თემატიკა: თბილისის უძრავი ქონების ბაზრის მნიშვნელობაზე პროექტთა შედგენისა და საქართველოს პოლიტიკაში მოლაპარაკებათა წარმოების ხელოვნება
მომხსენებლები: „აქსისის“ დეველოპერები
დრო: 4 მაისი, 19:30 საათი
დისკუსია: „პაემანი შენს კარიერასთან“
თემატიკა: როგორ იღებენ ქალები დამოუკიდებლობასა და ძალაუფლებას საქმიან სამყაროში?“
მომხსენებელი: კენდრა რეიდი
დამატებითი ინფორმაციისთვის: https://www.facebook.com/events/
დრო: 4 მაისი, 19:30
სემინარი: „Pickling in Samgori – როგორია არაფორმალური ბაზრის სამომავლო განვითარების პერსპექტივა?
თემატიკა: სემინარი ფორმალური და არაფორმალური ეკონომიკის გაერთიანების შესაძლებლობაზე
მომხსენებლები: ზენდერ როდენი, საქალაქო დაგეგმარების, სამართლისა და ეკონომიკის ექსპერტები
დრო: 5 მაისი
პანელური დისკუსია: „არქიტექტურული სააგენტო“
თემატიკა: საქალაქო არქიტექტურის მდგომარეობის კვლევა, არქიტექტურული პროექტთა დროებითობის პრობლემა და არქიტექტურული სააგენტოს „გამოწვევა“.
პანელური დისკუსიის მიზანია კრიტიკული დისკუსიების გამართვა გამოფენის სხვადასხვა თემის გარშემო, ყურადღების გამახვილებით არქიტექტურულ პოტენციალზე თბილისის უბრანული, პოლიტიკური და სოციალური გარემოს გამდიდრებაში. დისკუსიის მთავარი თემებია:

საქალაქო არქიტექტურა – თბილისის განსაკუთრებული გარემოს გათვალისწინებით, მთავარი მიზანს წარმოადგენს იმ ძალების გაცნობა-შესწავლა, რომლებიც თამაშობს მთავარ როლს საქალაქო არქიტექტურის ჩამოყალიბებაში, ასევე იმის გარკვევა, თუ როგორ შეიძლება ამ მიზნის მიღწევა გარეგანი ზეწოლის პირობებში და იმ გზების პოვნა, რომლებიც მოქალაქეებს უფრო მეტად ჩართავს საქალაქო არქიტექტურის განხორციელების პროცესში;
წარმავალი/დროებითი არქიტექტურა – იმის გათვალისწინებით, რომ არქიტექტურული ნაგებობები წარმავალია, მთავარ მიზანს წარმოადგენს ფორმალურობასა და არაფორმალურობას შორის არსებული ურთიერთდამოკიდებულების კვლევა და ბაზარზე არსებული სხვადასხვა მოთხოვნილებების მხედველობაში მიღება.
არქიტექტურული სააგენტო – მთავარ მიზანს წარმოადგენს თბილისის არქიტექტურული სააგენტოს როლის კვლევა, იმის გაგება, თუ როგორ შეიძლება ამ როლის გაზრდა და გამოფენაზე წარმოდგენილი სტრატეგიებთან დაკავშირებით დისკუსიების გამართვა.

მომხსენებლები: ლევან ასაბაშვილი (ურბან რეაქტორი), ლევან კალანდარიშვილი (თბილისის არქიტექტურული ფორუმი / ქართველ არქიტექტორთა ინსტიტუტი), გიორგი გაბუნია (მრჩეველი მდგრადი განვითარების საკითხებში, (ქ. თბილისის მერია), დავით ასანიძე (მიწის გამოყენების მენეჯმენტი, ქ. თბილისის მერია), ანა გულიაშვილი (ურბანული მენეჯმენტი და განვითარება, ქ. თბილისის მერია / არქიტექტურული ფორუმი), ნათია ნებიერიძე (სტუდია CAMPUS / ნამდვილი ლაბორატორია მომავალი ურბანული დაგეგმარების ექსპერტებისთვის).
ღონისძიებებზე დასწრება თავისუფალია.

დოქტორ ფილო პარკის საჯარო ლექცია: „აბრეშუმის გზის სიმპოზიუმი-წარსული, აწმყო და მომავალი“
2017-05-02 18:30
2 მაისს, 18:30 საათზე, ილიას სახელმწიფო უნივერსიტეტის A101 აუდიტორიაში ცენტრალური აზიის სწავლებათა საერთაშორისო ინსტიტუტის დირექტორი, დოქტორი ფილო პარკი წაიკითხავს საჯარო ლექციას: „აბრეშუმის გზის სიმპოზიუმი-წარსული, აწმყო და მომავალი“.
მომხსენებლის შესახებ
ფილო პარკი იუნესკოს აბრეშუმის გზის პროგრამის ფარგლებში დაფუძნებული ცენტრალური აზიის სწავლებათა საერთაშორისო ინსტიტუტის (IICAS) დირექტორია. იურიდიულ მეცნიერებათა მაგისტრისა და დოქტორის ხარისხი მან ვისკონსინ-მედისონის უნივერსიტეტში (აშშ) მოიპოვა. დოქტორი პარკი წლების განმავლობაში სხვადახვა პოზიციაზე მუშაობდა კორეის საგარეო საქმეთა სამინისტროსა და ჯანდაცვის მსოფლიო ორგანიზაციაში. მას მიღებული აქვს კორეის საგარეო საქმეთა სამინისტროს საპატიო ჯილდო.
ფილო პარკის პუბლიკაციებს შორისაა: „Foreign Investment in North Korea: A Risk Analysis in the Legal Invironment(2004), „Inter-Korean Transactions in the World Trade order: Legal Issues“(2005), „Safeguarding of Silk Road Intangible Cultural Heritage: Perspectives on Law and Policy” (2014) და ა.შ.
ლექციის ენა: ინგლისური (უზრუნველყოფილი იქნება სინქრონული თარგმანი)
დრო: 2 მაისი, 18:30 საათი
ადგილმდებარეობა: A101 აუდიტორია (ილია ჭავჭავაძის გამზირი №32), ილიას სახელმწიფო უნივერსიტეტი
დასწრება თავისუფალია.

შეხვედრა მწერალ ირენ ნიგთან ილიაუნის ავსტრიული კულტურის ცენტრში
2017-05-02 18:30
2 მაისს, 18:30 საათზე, ილიაუნის ავსტრიული კულტურის ცენტრი ლიხტენშტაინელ მწერალს, ირენ ნიგს, მასპინძლობს.
ირენ ნიგი ცნობილი ავტორია, რომლის შემოქმედება არაერთი ევროპული ლიტერატურული ჯილდოთი აღნიშნულა, მათ შორის ევროკავშირის ლიტერატურული პრემიით (2011 წ.). მისი სტუმრობა საქართველოში ილიაუნის ავსტრიული კულტურის ცენტრისა და ლიხტენშტაინის საელჩოს (ვენაში) ერთობლივი პროექტის ფარგლებში მომზადდა.
მწერალი წაიკითხავს ნაწყვეტებს წიგნიდან „Man wortet sich die Orte selbst“ და რამდენიმე ჯერ გამოუქვეყნებელ პროზაულ ტექსტს. პარალელურად შემოგთავაზებთ ტექსტების ქართულ თარგმანსაც.
დრო: 2 მაისი, 18:30 საათი
ადგილმდებარეობა: S 507 აუდიტორია, ავსტრიული კულტურის ცენტრი (გიორგი წერეთლის ქ. #3) ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: პოეზია და 7 ხელოვნება (VI ლექცია)
2017-05-02 19:00
2 მაისს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, შეხვედრების ციკლის – პოეზია და რეციტაცია – ფარგლებში, პოეტი რატი ამაღლობელიაგრძელებს ლექციათა ციკლს: „პოეზია და 7 ხელოვნება“.
ლექციათა ციკლის მეექვსე ლექციის თემაა: „პოეზია და მუსიკა“.
ლექციის ფარგლებში, მომხსენებელი განიხილავს შემდეგ საკითხებს: ლოგოსი და მელოსი, ცნობიერი და არაცნობიერი, ვაჟა და ვალაკტიონი.
დრო: 2 მაისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

პროფესორ როლფ შტაინინგერის საჯარო ლექცია: „ახალი ფაქტები ცივი ომის შესახებ“
2017-05-03 15:00
3 მაისს, 15:00 საათზე, ილიას სახელმწიფო უნივერსიტეტის A101 აუდიტორიაში ინსბრუკის უნივერსიტეტის (ავსტრია) პროფესორი, როლფ შტაინინგერი, წაიკითხავს საჯარო ლექციას თემაზე: „ახალი ფაქტები ცივი ომის შესახებ“.
საჯარო ლექცია ჩატარდება გამოფენის – „ცივი ომი: მიზეზები, ისტორია, შედეგები “ – ფარგლებში. გამოფენა, კონრად ადეუნაურის ფონდის, გერმანიის სოციალისტური ერთიანობის პარტიის დიქტატურის შემსწავლელი ფედერალური ფონდისა და საბჭოთა წარსულის კვლევის ლაბორატორიის (SovLab) ერთობლივი ორგანიზებით, გაიმართება 2 მაისს, 18:30 საათზე, ფაბრიკა ჰოსტელში (ე. ნინოშვილის ქ. #8).
მომხსენებლის შესახებ
უახლესი ისტორიის მკვლევარი, პროფესორი როლფ შტაინინგერი, დაიბადა 1942 წელს, ქალაქ პლეტენბერგში (გერმანია). ინგლისურ ენას, ლიტერატურასა და ისტორიას დაეუფლა მარბურგის, გოტინგენის, მიუნხენის, ლანჩესტერისა და კარდიფის უნივერსიტეტებში; 1971 წელს მოიპოვა დოქტორის ხარისხი, 1980 წელს გახდა ჰანოვერის (გერმანია) უნივერსიტეტის პროფესორი, ხოლო 1983 წელს მოღვაწეობას შეუდგა ინსბრუკის (ავსტრია) უნივერსიტეტში; იგი ინსბრუკის თანამედროვე ისტორიის ინსტიტუტის ხელმძღვანელია 1984 წლიდან. პროფესორ შტაინინგერის ნაშრომები, ძირითადად, ეხება ომისშემდგომი გერმანიის, ავსტრალიისა და სამხრეთ ტაიროლის ისტორიას.
1995 წლიდან შტაინინგერი ევროგაერთიანების ინიციატივით შექმნილ საგანმანათლებლო პროგრამას – Jean Monnet Programme – ხელმძღვანელობს;
ამავე დროს, არის ახალი ორლეანის უნივერსიტეტის ეიზენჰაუერის ამერიკანისტიკის ცენტრის საბჭოს მთავარი წევრი და ევროპული საზოგადოების კვლევების ასოციაციის (ECSA) აღმასრულებელი კომიტეტის წევრი. სხვადასხვა დროს როლფ შტაინინგერი მოწვეული პროფესორის სტატუსით მუშაობდა ჰანოის, საიგონისა და კეიპტაუნის უნივერსიტეტებში.
ლექციის ენა: ინგლისური
ლექციის დრო: 3 მაისი, 15:00 საათი
ადგილმდებარეობა: A101 აუდიტორია (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.
